Beaufort-kvarðinn

Beaufort-kvarðinn eða vindstigakvarðinn er mælikvarði á vindstyrk þar sem vindhraði er flokkaður í 12 vindstig. Kvarðinn var hannaður árið 1806 af Francis Beaufort, breskum sjóliðsforingja og vindstigin voru skilgreind út frá sjólagi. Upprunalegi kvarðinn miðaðist ekki við vindhraða heldur aðstæður á sjó miðað við seglskútur, allt frá „rétt nægilegt til að stýra“ að „ekkert segl getur staðist“.

Kvarðinn var aðlagaður aðstæðum á landi frá því á 6. áratug 19. aldar og vindstigin bundin við snúninga á vindmæli. Hlutfallið milli vindstiga og snúninga var þó ekki staðlað fyrr en 1923 og mælikvarðanum var breytt lítillega síðar til að hann hentaði veðurfræðingum betur. Í dag eru hvirfilvindar stundum mældir samkvæmt kvarðanum með vindstig 12-16.

Áður var algengast að nota vindstig í veðurspám, en Veðurstofa Íslands gefur nú vindhraða í metrum á sekúndu (m/s).

 Vindstig  Vindhraði (hnútar)  Vindhraði (m/s)  Vindhraði (mi/klst)  Meðalvindhraði (m/s)  Heiti  Ölduhæð (m)  Sjólag  Aðstæður á landi  Mynd 0 0  <0,2  0  0,2  Logn  0  Lygnt.  Rólegt.  60px 1 1-3  0,3-1,5  1-3  1,1  Andvari  0,1  Gárur.  Vindur hreyfir reyk.  60px 2 4-6  1,6-3,3  4-7  2,5  Kul  0,3  Litlar smáöldur.  Vindur finnst á húð. Lauf skrjáfa.  60px 3 7-10  3,4-5,4  8-12  4,7  Gola  0,6  Stórar smáöldur.  Lauf og smágreinar slást til.  60px 4 11-16  5,5-7,9  13-18  6,7  Stinningsgola  1,0  Litlar öldur.  Ryk og laus pappír fýkur til. Litlar greinar hreyfast.   60px 5 17-21  8,0-10,7  19-24  9,7  Kaldi  2,0  Miðlungsstórar, langar öldur. Dálítið löður og úði.  Minni tré svigna.   60px 6 22-27  10,8-13,8  25-31  12,2  Stinningskaldi  3,0  Stórar hvítfyssandi öldur og úði.  Stórar greinar hreyfast. Erfitt að nota regnhlíf.  60px 7 28-33  13,9-17,1  32-38  15,6  Allhvasst  4,0  Sjór hrannast upp og löðrið myndar rákir.  Heil tré hreyfast. Erfitt að ganga móti vindi.   60px 8 34-40  17,2-20,7  39-46  18,9  Hvassviðri  5,5  Nokkuð háar hvítfyssandi öldur og særok. Löðurrákir.  Sprek brotna af trjám, Vindurinn tekur í bíla á ferð.  60px 9 41-47  20,8-24,4  47-54  22,5  Stormur  7,0  Háar öldur með þéttu löðri. Ölduhryggir hvolfast. Mikið særok.  Minni skemmdir á mannvirkjum.  60px 10 48-55  24,5-28,4  55-63  26,7  Rok  9,0  Mjög háar öldur. Yfirborð sjávar er hvítt og haugasjór. Skyggni minnkar.  Tré rifna upp. Töluverðar skemmdir á mannvirkjum.  60px 11 56-63  28,5-32,6  64-72  30,8  Ofsaveður  11,5  Gríðarlega stórar öldur.  Almennar skemmdir á mannvirkjum.   60px 12 >63  >32,7  >72  Á ekki við  Fárviðri  14+  Risaöldur. Loftið fyllist af löðri og úða. Hafið er alveg hvítt. Mjög lítið skyggni  Miklar almennar skemmdir á mannvirkjum.  60px

 Tenglar 
 „Vindstigin kvödd“, á vef Veðurstofu Íslands
 „Nöfn vindstiga og greining veðurhæðar“ á vef Veðurstofu Íslands
 Vindhraði, vindstig, heiti, Beaufort-kvarði

Flokkur:Kvarðar
Flokkur:Vindur
Flokkur:Siglingar